Tord André Lien

Tord André Lien () er ein norsk politikar frå Framstegspartiet frå Øksnes i Nordland. Frå 2005 til 2013 var Lien representant på Stortinget, dinest blei han olje- og energiminister i regjeringa Solberg 2013–2016. Sidan mai 2024 har Lien vore tilsett som direktør for eksterne relasjonar i TrønderEnergi.

Liv og virke
Bakgrunn
Tord André Lien har studert historie og statsvitskap og er cand.philol. frå NTNU 2003. Han leidde eit team som dreiv med møtebooking via telefon i Norsk Privatøkonomi frå 2003.

Frå 2003 til 2005 leidde han Sør-Trøndelag volleyballkrets. Han har også vore volleyballtrenar.

I 1995 blei Lien dømd til 35 dagars fengsel for overskriding av ei fartsgrense på vått føre som ende med ein bilulykke med ein motorsykkel.

Politisk karriere
Lien var medlem av Trondheim bystyre 2003–2005, leiar av Trondheim FpU 1997–1999 og Trondheim FrP 1999–2003 og 2008-2009. Han hadde fast plass på Stortinget for Sør-Trøndelag fylke frå 2005 til 2013. Lien var olje- og energiminister i regjeringa Solberg frå 16. oktober 2013 til 20. desember 2016.

Stortingskomitear
 2005–2009: medlem i energi- og miljøkomiteen
 2009–2013: andre nestleiar i kyrkje-, utdannings- og forskingskomiteen

Andre yrke
Frå januar 2017 til desember 2022 var Lien tilsett som regiondirektør for NHO i Trøndelag.

Den 1. mai 2024 blei Lien tilsett som direktør for eksterne relasjonar i TrønderEnergi.

 Kjelder 

Bakgrunnsstoff

 Framstegspartiet - Biografi 

Kategori:Norske olje- og energiministrar
Kategori:Statsrådar i Regjeringa Solberg
Kategori:Frp-statsrådar
Kategori:Stortingsrepresentantar frå FrP
Kategori:Stortingsrepresentantar for Sør-Trøndelag
Kategori:Stortingsrepresentantar 2009-2013
Kategori:Stortingsrepresentantar 2005-2009
Kategori:Lokalpolitikarar i Trondheim
Kategori:FrP-politikarar i Sør-Trøndelag
Kategori:Norske militærhistorikarar
Kategori:Norske idrettsleiarar
Kategori:Folk frå Øksnes